પૂર્વ સનદી અધિકારી જગતસિંહ વસાવાએ ઉમેર્યું કે, એકબાજુ, બીપીએલ આદિવાસીઓ તેમના ઉત્કર્ષ અને કલ્યાણની રાહ જોતા બેઠા છે ને બીજીબાજુ, અગાઉ આદિવાસીઓના નામે ૮૩ એનજીઓને રૂ.૧૭૩૧ કરોડ ફાળવાયા હતા, તેનો હિસાબ પણ મંત્રી વસાવા આપી શકયા નથી. આમ, મંત્રી ગણપત વસાવા ગંભીર પ્રકારના ભ્રષ્ટાચારના કેસમાં સંડોવાયેલા છે ત્યારે ભાજપ સરકાર અને ખુદ એસીબી, આઇટી ડિપાર્ટમેન્ટ સહિતના સત્તાવાળાઓ તેમને બચાવી રહ્યા છે પરંતુ તેઓ આ મામલે ન્યાય માટે છેક સુધી કાનૂની લડત આપશે અને આદિવાસીઓને ન્યાય અપાવશે.